text: Jesús manaraq Juanman richkaspa, carpintero karqa. Juk carpinteroqa k'ullumanta tukuy imata ruwan. Payqa tiyanasta, camasta, ima ruwaq. Mariap qusan Joseqa carpintero karqa, pay Jesusta yachachirqa. Chaywanpis, Diosqa mana carpintero kananpaqchu churinta Jallp'aman kachamurqa. Manaqa paypa munayninta ruwananpaq kachamun. Kunantaq chayta qallarinan karqa. Chayrayku, Jesusqa Tatanpa munayninta junt'ayta munaspa, Juanwan bautizachikurqa. ¿Chayta ruwaspa Diosta kusichirqachu?